ለጥያቄዎ መልስ - ክፍል አንድ
ቤቶቹን አፍራሽ ባለሥልጣናት “ሕገወጥ የመሬት ይዞታን የሚከለክል አዋጅ እያስከበርን ነን” ቢሉም በሚሊዮኖች የሚቆጠሩ በእርስ በርስ ግጭቶች ተፈናቅለው ጊዜያዊ መጠለያ ውስጥ በሚገኙበት ሃገር ሕዝብን የሚያፈናቅሉ ተጨማሪ እርምጃዎችን በጥብቅ የሚኮንኑ ብዙ ናቸው። ይህ ቤተሰቦችን ያለመጠለያ ማስቀረት ከሚፈጥረው የሥነ-ልቦናና ኢኮኖሚያዊ ቀውስ በተጨማሪ መሆኑ ነው።በተለይ ደግሞ ሕገወጥ የመሬት ሽያጩንም ያከናወኑት ከደላላዎች ጋር የሚመሣጠሩ ባለሥልጣናት መሆናቸው እየተነገረ ነው።በኢትዮጵያ በትልቅነቷ ከአዲስ አበባ ቀጥሎ ሁለተኛ የሆነችው የድሬዳዋ የመሬት ልማትና አስተዳደር ቢሮ ኃላፊ ዶ/ር ደራራ ሁቃ አስተዳደራቸው ቤቶችን ከማፍረስ ይልቅ የተለየ እርምጃ መውሰዱን ያስረዳሉ።ኢትዮጵያ ውስጥ ለሚነሱ የ‘ይገባኛል’ ጥያቄዎች፣ ለአብዛኞቹ ሕገመንግሥቱን ተጠያቂ የሚያደርጉ አሉ። የኢትዮጵያን ሕገመንግሥት የመረመሩ የሕግ ምሁርና ጠበቃ ደረጀ ደምሴን ከቦስተን - ማሳቹሴትስ ይዘናል። 